O femeie în vârstă de 52 de ani, din municipiul Botoşani, a murit, miercuri seară, după ce a fost înjunghiată în gât de soţul ei, a declarat purtătorul de cuvânt al Inspectoratului de Poliţie Judeţean (IPJ), Delia Nenişcu, conform agerpres.ro.
Potrivit sursei citate, femeia a fost atacată cu cuţitul în momentul în care intra în scara blocului în care locuieşte.
"Autorul este soţul victimei şi se află în custodia noastră", a afirmat Nenişcu.
Femeia se afla în divergenţă cu soţul, împotriva acestuia fiind emis, din luna februarie, un ordin de protecţie.
Cazul a fost preluat de procurorii Parchetului de pe lângă Tribunalul Botoşani, cercetările desfăşurându-se sub aspectul săvârşirii infracţiunii de omor calificat.
Femeie înjunghiată în parcarea unui centru comercial din Constanța
O femeie a fost rănită şi transportată cu ambulanţa la spital după ce vineri, în parcarea unui centru comercial din municipiul Constanţa, a fost înjunghiată de un bărbat.
Inspectoratul pentru Situaţii de Urgenţă (ISU) "Dobrogea" a anunţat că două ambulanţe SMURD s-au deplasat la faţa locului în urma solicitării de intervenire la centrul comercial Vivo, unde o femeie prezintă mai multe plăgi.
"Femeia, cu răni la mâini şi în zona gâtului, a fost transportată la spital", a informat ISU.